
న్యూఢిల్లీ :వికీలీక్స్ సంచలన ఆరోపణలు చేసింది. విదేశీ రాజకీయ పార్టీలపై గూఢచర్యం చేసేందుకు అమెరికా జాతీయ భద్రతా సంస్థ (ఎన్ఎస్ఏ)కు ఆ దేశం అధికారం ఇచ్చిందని పేర్కొంది. ఈ పార్టీల్లో భారతీయ జనతా పార్టీ, పాకిస్థాన్ పీపుల్స్ పార్టీ ఉన్నట్లు తెలిపింది. అమెరికా ఎన్ఎస్ఏ పాకిస్థాన్ మొబైల్ నెట్వర్కింగ్ సిస్టమ్స్లోకి కూడా ప్రవేశించిందని పేర్కొంది. వందలాది ఎన్ఎస్ఏ సైబర్ ఆయుధాలను బహిరంగంగా విడుదల చేసినట్లు వికీలీక్స్ ఓ ట్వీట్లో తెలిపింది. వీటిలో పాకిస్థాన్ మొబైల్ సిస్టమ్ హ్యాకింగ్ కోడ్ కూడా ఉన్నట్లు పేర్కొంది.అమెరికా ఎన్ఎస్ఏ విదేశాలపై గూఢచర్యం చేస్తున్నట్లు నివేదికలు రావడం కొత్త విషయం కాదు. ఎఫ్ఐఎస్ఏ కోర్టు సర్టిఫికేషన్ ప్రకారం గూఢచర్యం చేసేందుకు అమెరికా ఎన్ఎస్ఏకు అధికారం కల్పించారని ఓ పత్రిక తెలిపింది. 193 దేశాల్లో ప్రభుత్వాలు, రాజకీయ సంస్థలు, ఇతర సంస్థలపై గూఢచర్యం చేసేందుకు ఈ సంస్థకు అధికారం ఉందని పేర్కొంది.

newdhilly :vikiliks sanchalana aaropanalu chesindi. videshee rajakeeya paartiilapai goodacharyam chesenduku america jaateeya bhadrata samstha (nsa)ku aa desham adhikaaram ichindani perkondi. ee paartiillo bhaarateeya janata party, pakisthan peepuls party unnatlu telipindi. america nsa pakisthan mobail netwarking systamsloki kuudaa pravesinchindani perkondi. vandalaadi nsa saibar aayudhaalanu bahirangamgaa vidudala chesinatlu vikiliks oo tweetlo telipindi. veetilo pakisthan mobail sistom hacking kod kuudaa unnatlu perkondi.america nsa videsaalapai goodacharyam chestunnatlu nivedikalu ravadam kotta vishayam kaadu. fishi kortu certification prakaaram goodacharyam chesenduku america nsacu adhikaaram kalpinchaarani oo patrika telipindi. 193 deshaallo prabhutvaalu, rajakeeya samsthalu, itara samsthalapai goodacharyam chesenduku ee samsthaku adhikaaram undani perkondi.